open-index/open-wikipedia-markdown huggingface dataset:
Atchisson AA-12

**Atchisson AA-12** on Ameerika Ühendriikide lahinghaavlipüss. See on täisautomaatne ning selle konstrueeris 1972. aastal Maxwell Atchisson. Atchisson pani kokku paar AA-12 prototüüpi, hiljem tegeles selle arendamisega ettevõte Military Police Systems, Inc., mis 2005. aastal arendas välja uue mudeli. AA-12 disani eeskujul on konstrueeritud näiteks relv USAS-12. Kuigi sellel on ainult täisautomaatne tulerežiim, on laskekiirus vaid 300 lasku minutis ehk lühikeste päästikulevajutustega on võimalik teha üksiklaske. Kasutab kas 8-lasulist lehtsalve või 20-lasulist trummsalve. Aastal 2004 pakuti AA-12 Ameerika Ühendriikide merejalaväele, kuid ei jõutud kokkuleppeni.

## Vaata ka
* Armsel Striker
* Haavlipüsside loend
* Pancor Jackhammer
* Saiga-12

## Viited
BSA Welgun

**BSA Welgun** oli Suurbritannia püstolkuulipilduja prototüüp. Selle konstrueeris partisaniorganisatsioon Special Operations Executive. Kuigi Welguni katsetused olid edukad, valmistati seda väikeses koguses ning ei võetud kasutusse.

## Kirjandus
*
Brügger & Thomet APC

**Brügger &#38; Thomet APC** on Šveitsi püstolkuulipilduja. Seda toodab 2011. aastast ettevõte B&T (varasema nimega Brügger & Thomet). Tegu on 9- kuni 11,43-millimeetrise kaliibriga relvaga, saadaval on mudelid moonale 9×19mm Parabellum, .40 S&W, 10mm Auto ja .45 ACP. 

Suuremad mudelid APC556 (5.56×45mm NATO) ja APC308 (7.62×51mm NATO) on klassifikatsioonilt vastavalt ründevintpüss ja lahingvintpüss.

## Kasutajad
* 
* 
* 
* 
* 
* 
* 

## Vaata ka
* CZ Scorpion Evo 3
* FAMAE SAF
* SIG MPX

## Viited
Charlton Automatic Rifle

**Charlton Automatic Rifle** on Uus-Meremaa automaatvintpüss. Charltoni automaat on tavaliselt Lee-Enfieldi automaatseks muudetud versioon, mis konstrueeriti aastal 1941, et pakkuda alternatiivi vähekättesaadavatele kergekuulipildujatele Bren ja Lewis.

## Kirjeldus
Algsed Charltoni automaatsed vintpüssid olid muudetud aegunud Lee–Metford ja magazine Lee–Enfield vintpüssidest, mis pärinesid juba Boeri sõda aegadest;ning need olid mõeldud eelkõige kasutada kui poolautomaadivintpüsse, säilitades täisautomaatse režiimi üksnes hädaolukordadeks. Kasutati 10-kuulist Lee–Enfield ajakirja ja muudetud 30-kuulist Bren-ajakirja. Relv ei olnud ette nähtud sõjaliseks lahinguvahendiks – see disainiti ja võeti peamiselt kasutusele Uus-Meremaa kodukaitse jaoks.

Charltonist oli kaks versiooni: Uus-Meremaa versioon, mille disainis ja valmistas Charlton Motor Workshops Hastingsis, ning Austraalias Electroluxi toodetud versioon, mis kasutas SMLE Mk III konversiooni. Kahe mudeli välisvaade erines tugevalt (näiteks Uus-Meremaa Charltonil oli esikäepide ja bipod, samas kui Austraalia mudelist see puudus, mistõttu viimane oli kergem ja puhtama väljanägemisega), kuid mõlema aluseks oli sama tööpõhimõte.   

## Kasutajad
* 

## Vaata ka
* Lee-Enfield
* Howell Automatic Rifle
* Huot Automatic Rifle
* Rieder Automatic Rifle

## Kirjandus
* Skennerton, Ian *The Lee-Enfield Story* (1993). Arms & Militaria Press, Australia. 
* Skennerton, Ian *Small Arms Identification Series No. 13: Special Service Lee-Enfields; Commando & Auto Models* (2001). Arms & Militaria Press, Australia. 

## Viited
Vaenukägulased

**Vaenukägulased** (*Upupidae*) on lindude sugukond sarvlinnuliste seltsis.

Sugukonnas on üks kolme liigiga perekond – vaenukägu (*Upupa*). Nendeks liikideks on aafrika vaenukägu (*Upupa africana*), vaenukägu ehk toonetutt (*Upupa epops*) ja madagaskari vaenukägu (*Upupa marginata*). Samuti kuulub sinna üks väljasurnud liik – sainthelena vaenukägu (*Upupa antaios*).
Ninasarviklind

**Ninasarviklind** (*Buceros rhinoceros*) on sarvlindlaste sugukonda kuuluv linnuliik.

Ninasarviklind on levinud Kagu-Aasias troopilistes vihmametsades kuni 1750 meetri kõrgusel merepinnast. Ta vajab pesitsemiseks suuri inimestest puutumata ürgmetsi. Ninasarviklinnu nominaatvorm *Buceros rhinoceros rhinoceros* elab Tais, Malai poolsaarel ja Sumatral. Kalimantanil elab alamliik *B. r. borneoensis* ja Jaaval *B. r. silvestris*.

Ta on üks suurimaid sarvlindlasi. Täiskasvanud linnu tiivaulatus on 91–122 cm ja kaal 2–3 kg. Sulestik on peamiselt must, kõhualune ja saba valge. Linnule on iseloomulik suur, kõver nokk, mis on tavaliselt valge otsaga ja pea pool kollakast punaseni. Sarnaselt teiste sarvlindudega on tal eriline sarv, mille värvus on tavaliselt punakast kollakani. Isaste silma ümber on must või oranž ääris, emastel on see väiksem ja punakas.

Ninasarviklind toitub peamiselt taimede viljadest, kuid ka putukatest, sisalikest, puukonnadest ja linnumunadest.

Ninasarviklind ehitab pesa 9–15 meetri kõrgusele puutüvesse. Kui emaslind on pessa munenud ühe või kaks muna, sulgeb ta toidu- ja puuosade ning väljaheidetega pesaava. Läbi väikse pilu toidab haudeajal emast isane. Tibu koorub 37–46 päeva pärast. Juba 39–51 päeva pärast on ta lennuvõimeline.

Looduses elab ta keskmiselt 30-aastaseks.

Ninasarviklind on Malaisia ja sama riigi Sarawaki osariigi rahvuslind. Teda on kujutatud Sarawaki osariigi vapil. Kohalikele rahvastele sümboliseerib lind süütust ja puhtust. Ibanid peavad teda maailma lindude pealikuks.

## Viited

## Välislingid
* "Kuula Rändajat. Borneo linnud". vikerraadio.err.ee. 20.04.2014
Tääknoklased

**Tääknoklased** (*Phoeniculidae*), vana nimetusega **puuronijalased**, on lindude sugukond sarvlinnuliste seltsis.

Sugukonnas on kaks perekonda: tääknokk (*Phoeniculus*) ja *[[Rhinopomastus]]*.

## Liigid
* Perekond tääknokk, *Phoeniculus*
** mask-tääknokk, *Phoeniculus bollei*
** purpur-tääknokk*, Phoeniculus damarensis*
** etioopia tääknokk, *Phoeniculus somaliensis*
** rohe-tääknokk (kakelaar), *Phoeniculus purpureus*
* Perekond *[[Rhinopomastus]]*
** savanni-saabelnokk, *Rhinopomastus aterrimus*
** mets-tääknokk, *Rhinopomastus castaneiceps (*varem *Phoeniculus castaneiceps*)
** suur saabelnokk, *Rhinopomastus cyanomelas*
** abessiinia saabelnokk, *Rhinopomastus minor*
Gerrit van Diesen

**Gerrit van Diesen** (21. mai 1826 Haag – 5. aprill 1916 Haag) oli hollandi ehitusinsener, kelle tuntuim inseneritöö oli Culemborgi raudteesilla projekteerimine.

Ta lõpetas 1848. aastal Delfti Kuningliku Akadeemia tsiviilehituse insenerina.

1852. aastal osales Diesen riiklike telegraafiliinide projekteerimisel ja ehitamisel.
Alates 1858. aastast uuris ta võimalusi, kuidas sillata Hollandi suuremaid jõgesid.

1860. aastal sai Diesen ülesandeks ehitada Utrechti–Boxteli raudteeliini, mis plaanide kohaselt pidi ületama kolme suuremat jõge. Jõeületuskoht Culemborgis tekitas palju probleeme, sest Leki jõkke ei tohtinud rajada ühtki sillasammast, et mitte takistada laevaliiklust, mistõttu Diesen oli välja mõelnud tehnilise lahenduse, kuidas sillata üle 150 meetri laiuse jõe. Ta projekteeris mitmeavalise 665 meetri pikkuse metallist sõrestiksilla, mille 157 meetri pikkune peakandur, toetudes kaldasammastele, kattis tervikuna jõe laiust. Ehitati aastatel 1863–1868.

1888. aastal määrati Diesen veeameti inspektoriks, 1892. aastal peainspektoriks.

## Tunnustus
*1866 – valiti Teaduste Kuningliku Akadeemia liikmeks
*1873 – Viini maailmanäituse kuldmedal (Culemborgi raudteesilla eest)
*1906 – valiti Hollandi Kuningliku Inseneride Instituudi auliikmeks
*1907 – Delfti Tehnikainstituudi audoktor

## Viited
Culemborgi raudteesild

**Culemborgi raudteesild** (hollandi keeles *Kuilenburgse spoorbrug*) on raudteesild Hollandis Utrechti-Boxteli raudteel Culemborgis üle Leki jõe.

Tegemist on mitmeavalise metallist kanduritega sillaga, mis rajati ajaloolise silla asukohta (selle kõrvale enne viimase lammutamist) ja mille peasille on lahendatud alumise sõiduteega kaarsillana. Sild valmis 1983. aastal. Selle üldpikkus on 670 m. Peasilde pikkus on 154,4 m ja kõrgus 25 m.

## Ajalooline sild
Ehitusinsener Gerrit van Diesen projekteeris 1863. aastal mitmeavalise 665 meetri pikkuse metallist sõrestiksilla, mille 157 meetri pikkune peakandur toetudes kaldasammastele kattis tervikuna jõe laiust. Peaferm oli kumera ülemise servaga, mille arvutused tegi Dieseni abi J. Rouppe van der Voort. Ehitamist alustati 1863. aastal, kuid ületada tuli arvukalt raskusi. Metallitööde töövõtja, Duisburgis asuv firma Friedrich Harkort oli silla tohutute mõõtmete tõttu sunnitud selle valmistamiseks isegi spetsiaalse tehase ehitama. 1868. aastal valmis maailma suurim sild ja seda testiti edukalt. 1873. aasta Viini maailmanäitusel anti Diesenile Culemborgi silla eest kuldmedal.

## Viited
Edward Tryon

**Edward Polk Tryon** (4. september 1940 Terre Haute, Indiana osariik – 11. detsember 2019 New York) oli ameerika füüsikateoreetik.

Ta lõpetas 1962. aastal Cornelli Ülikooli bakalaureusekraadiga füüsikas ja kaitses 1967. aastal California Ülikoolis Berkeleys füüsikaalase doktoritöö "Classical and Quantum Field-Theoretic Derivations of Gravitational Theory" (juhendaja Steven Weinberg).

Tryon asus 1971. aastal tööle City University of New Yorki ülikoolide süsteemi kuuluva Hunter College'isse, kus veetis ülejäänud akadeemilise karjääri professorina õpetades.

Edward Tryoni teadustöö peamised uurimisvaldkonnad olid teoreetilised kvargi, teoreetiline üldrelatiivsusteooria ja kosmoloogia. 

Ajakirjas Nature detsembris 1973 ilmunud artiklis pakkus Tryon välja Suure Paugu mudeli, milles meie Universum on kvantväljateooria mõttes vaakumi fluktatsioon. Mudel ennustab universumit, mis on homogeenne, isotroopne ja suletud ning koosneb võrdselt ainest ja antiainest.

## Publikatsioone
*EP Tryon (1973), *Is the universe a vacuum fluctuation?*, Nature, 246, pp. 396–397.

## Viited
Martin Einhorn

**Martin B. Einhorn** (sündinud 14.  augustil 1942) on ameerika füüsikateoreetik ja kosmoloog.

Ta on lõpetanud 1965. aastal California Tehnoloogiainstituudi bakalaureusekraadiga ja saanud 1968. aastal Princetoni Ülikoolist doktorikraadi (PhD). Hiljem  on ta töötanud Michigani Ülikoolis, kus teda edutati täisprofessoriks ja kus ta 2004. aastal emeriteerus emeriitprofessori staatuses. 

1981. aastal esitasid Einhorn ja Katsuhiko Satō Alan Guthi Universumi inflatsioonimudeliga sarnase mudeli ja näitasid, et see lahendab suure ühenduse teooriates magnetiliste monopooluste arvukuse mõistatuse. Nagu Guth, jõudsid nad järeldusele, et selline mudel ei nõua mitte ainult kosmoloogilise konstandi peenhäälestamist, vaid tooks tõenäoliselt kaasa ka liiga granulaarse universumi, st mullide seinte kokkupõrkest tulenevad suured tiheduse kõikumised.

## Publikatsioone
*MB Einhorn, K Sato (1981), *Monopole production in the very early universe in a first-order phase transition*, Nuclear Physics B.
*MB Einhorn, DRT Jones (1982), *The weak mixing angle and unification mass in supersymmetric SU (5)*, Nuclear Physics B 196 (3), 475-488.

## Viited
Katsuhiko Satō

**Katsuhiko Satō** (jaapani keeles 佐藤 勝彦, *Satō Katsuhiko*; sündinud 30.  augustil 1945 Sakaides Kagawa prefektuuris) on jaapani füüsikateoreetik ja kosmoloog.

Ta on lõpetanud 1968. aastal Kyōto Ülikooli füüsikateaduskonna ja saanud 1974. aastal doktorikraadi. Hiljem  on ta töötanud Tōkyō Ülikoolis, kust ka emeriteerus 2009. aastal.  

1981. aastal esitasid Satō ja Martin Einhorn Alan Guthi Universumi inflatsioonimudeliga sarnase mudeli ja näitasid, et see lahendab suure ühenduse teooriates magnetiliste monopooluste arvukuse mõistatuse. Nagu Guth, jõudsid nad järeldusele, et selline mudel ei nõua mitte ainult kosmoloogilise konstandi peenhäälestamist, vaid tooks tõenäoliselt kaasa ka liiga granulaarse universumi, st mullide seinte kokkupõrkest tulenevad suured tiheduse kõikumised.

## Tunnustus
*2013 –  valiti Jaapani Akadeemia liikmeks

## Publikatsioone
*K Sato (1981), *First-order phase transition of a vacuum and the expansion of the Universe*, Monthly Notices of the Royal Astronomical Society 195 (3), 467-479.
*K Sato (1981), *Cosmological baryon-number domain structure and the first order phase transition of a vacuum*, Physics Letters B 99 (1), 66-70.
*MB Einhorn, K Sato (1981), *Monopole production in the very early universe in a first-order phase transition*, Nuclear Physics B. 

## Viited
Raitlill

**Raitlill** (*Rafflesia*) on troopiliste parasiittaimede perekond ratlilleliste sugukonnast. Perekonda kuulub umbes 15–20 liiki. Kasvavad Kagu-Aasias.

Raitlille avastas 1818. aastal Indoneesia vihmametsas Joseph Arnold, kes nimetas taime teadusliku nimetuse ekspeditsiooni juhi Stamford Rafflesi järgi.

Raitlill kasvab täieliku parasiidina mõnede viinapuuliste tüvedes ja juurtes seene hüüfe meenutava hargnenud niidina. Nähtavale ilmub vaid viie kroonlehega tohtu suur roosakaspunakas õis. Õiel on raipelõhn, mis meelitab kärbseid, kes aitavaid taime tolmeldada.

Perekonda kuulub Arnoldi raitlill (*Rafflesia arnoldii*), millel maailma suurim õis. Õie läbimõõt on kuni üks meeter ja kaal kuni 10 kg.
Unity (album)

**"Unity"** on Hollandi muusiku Joost Klein'i album, mis ilmus 2025. aasta veebruaris.

Album sisaldab nii varem ilmunud lugusid nagu "Europapa" ja "Friesenjung" kui ka uusi lugusid. Albumil teevad kaasa mitmed erinevad artistid nagu Spinvis, Scooter, Tommy Cash ja Stuntje. Albumi stiil on segu gabberpopist, eurodance'ist, pungist ja hiphopist.

## Lood
#"Why Not???" – 2:37
#"Luchtballon" – 2:16
#"Gabberland" – 2:37
#"1" – 3:19
#"United By Music" (koos. Tommy Cashiga) – 1:47
#"Discozwemmen" – 2:45
#"Friesenjung" – 2:26
#"Kunst und Musik" – 2:15
#"Filthy Dog" – 1:54
#"We'll Meet Again" – 2:31
#"BOOM BOOM!!!!!" – 1:57
#"Internetcafe 24/7" – 2:48
#"Epiphany of Love: The Origin" – 0:28
#"Europapa" – 2:40
#"Europapa - Outro" – 1:07
#"Last Man Standing" – 2:46
Maasarviklased

**Maasarviklased** (*Bucorvidae*) on lindude sugukond sarvlinnuliste seltsis. Ainsa perekonnana kuulub sugukonda maasarvik (*Bucorvus*).

Sugukonnas on kaks Aafrikas esinevat linnuliiki: sudaani maasarvik (*Bucorvus abyssinicus*) ja lõuna-maasarvik (*Bucorvus leadbeateri*).

2013. aastal avaldatud uurimus leidis, et perekond kiiverlind (*Bycanistes*) maasarviklastega lähedas suguluses.

## Viited
Siliconi saar

**Siliconi saar** (malai keeles *Pulau Silikon*) on rajamisel olev tehissaar Pinangi saare lõunaranniku lähedal Penangi osariigis Malaisias. See asub Pinangi saarest umbes 350 m kaugusel ja kuulub George Towni linna alla. 

Saar on kavandatud Bayan Lepase linnaosa alal asuva vaba tööstustsooni (inglise keeles *Bayan Lepas Free Industrial Zone*) laienduseks. Samas lähedal asub Pinangi rahvusvaheline lennujaam. Saare pindala on üldplaani järgi kavandatud 9,3 km2.

## Ajalugu
2015. aastal kuulutas Pinangi osariigi valitsus välja "Pinangi transpordi üldplaani" (inglise keeles *Penang Transport Master Plan, PTMP*) osariigi transporditaristu uuendamiseks. Selle rahastamine muutus aga probleemseks ning lisaraha saamiseks anti luba rajada kolme tehissaare kompleks "Pinangi Lõuna Täitemaa" (inglise keeles *Penang South Reclamation, PSR*), rajamine ise on seisnud keskkonna-, sotsiaalmajanduslike ja poliitiliste probleemide tõttu. 2020. aastal nimetati kogu projekt ümber "Pinangi Lõunasaarteks" (inglise keeles *Penang South Islands, PSI*).

Aprillis 2023 andis Malaisia föderaalvõim projektile oma heakskiidu. Mais teatas riigi peaminister Anwar Ibrahim föderaalsest lisarahastamisest, et kiirendada kohaliku lähiraudtee väljaarendamisest (see lähiraudtee oligi algse PTMP üks põhiosiseid). Pärast föderaalvõimu soovi ümber hinnata kogu PSI projekt, otsustas osariigi valitsus vähendada projekti algselt kolmelt saarele ühele. Projekti järgijäänud saar nimetati ümber "Siliconi saareks" ehk "Ränisaareks" (nagu Californias asuv Silicon Valley).

Siliconi saare uuestitäitmist alustati 2023. aasta septembris, kasutades pinnasepumpi. Saar ehitatakse vähemalt 3 meetrit merepinnast kõrgemale, et leevendada loodete ja tormide mõju. 

Detsembriks 2024 oli loodud 28 hektarit uut maad. Lähiraudteedepoole kavandatud maa peaks valmima 2025. aasta lõpuks.

Osariigi valitsus on seadnud eesmärgi tekitada alates 2025. aastast igal aastal 120 kuni 160 hektarit uut maad. Saar peaks valmima 2032. aastaks.

## Viited
Slaughter to Prevail

**Slaughter to Prevail** on Venemaa deathcore'i ansambel, mis pärineb Jekaterinburgist ja asub nüüdisajal Orlandos, Floridas. Ansambel debüteeris 2015. aastal EP-ga Chapters of Misery , millele järgnes 2017. aastal täispikk album Misery SermonKostolom ilmus 2021. aastal. Praegu on bänd sõlminud lepingu Sumerian Recordsiga ning tuuritanud Ameerika Ühendriikides, Euroopas ja Kanadas. Bändi koosseis on aastate jooksul palju muutunud, ainsad püsivad liikmed on vokalist Alex Terrible ja kitarrist Jack Simmons.

## Stiil ja mõjutused
Slaughter to Prevaili klassifitseeritakse peamiselt deathcore’ina, kus põhirõhk on Alex Terrible ülisügaval gutturaalsel vokaalil. Terrible on maininud, et bändi on mõjutanud teised prominentsed deathcore-ansamblid nagu Suicide Silence, Bring Me the Horizon ja Carnifex.  oli album, kus toimus märgatav stiililine nihe ja arvustajad märkisid nu metali mõjutusi ning võrdlesid seda Slipknoti Iowa-ga. Terrible hakkas Kostolom-is ka oma vokaalistiili rohkem varieerima, lisades talle tuntud growlimise ja gutturaalsete vokaalide kõrvale ka kõrgeimaid karjeid ja aeg-ajalt puhast vokaali.

Slaughter to Prevaili sõnad on kirjutatud nii vene- kui ka inglise keeles, kusjuures mõlemad keeled esinevad sageli samas laulus. 

## Diskograafia

### Stuudio albumid

* Misery Sermon (2017)
* Kostolom (2021)
* Grizzly (2025)

### EP-d

* Chapters of Misery (2015)

### Kontsert albumid

* Live in Moscow (2023)

### Singlid

* "Crowned & Conquered" (feat. Lucas Mann of Rings of Saturn) (2014)
* "King" (2017)
* "Chronic Slaughter" (2017)
* "Agony" (2019)
* "Demolisher" (2020)
* "Baba Yaga" (2021)
* "Zavali Ebalo" (2021)
* "1984" (2022)
* "Viking" (2023)
* "Conflict" (2024)
* "K.O.D." (2024)
* "Behelit" (2024)
Live from New York, it's Saturday Night!

**"Live from New York, it's Saturday Night!**" on kuulus lööklause, mida tavaliselt kasutatakse Ameerika Ühendriikide komöödiasaates "Saturday Night Live", mis on eetris NBC kanalis. Seda kasutatakse tavaliselt avasketši lõpetamiseks ja saatepea sissejuhatamiseks.

## Päritolu
Saate esimesel hooajal oli saate nimi lihtsalt "NBC's Saturday Night", kuna ABC-l oli saade nimega "Saturday Night Live with Howard Cosell". Seega pidi NBC saate lööklause teistmoodi sõnastama. Fraasi ei muudetud ka pärast seda, kui ABC "SNL" tühistati ja NBC "Saturday Night" muutis oma nimeks "Saturday Night Live".
Dave Wilson

**Dave Wilson** (1. mai 1933 – 30. juuni 2002) oli Ameerika Ühendriikide telerežissöör, kes on tuntud oma töö poolest NBC saate "Saturday Night Live" režissöörina aastatel 1975–1986 ja 1989–1995. Dave läks pensionile "Saturday Night Live" 20. hooaja lõpus.

Oma SNL-i ametiajal pälvis Dave saate esimesel hooajal Paul Simoni episoodi eest Emmy auhinna.

## SNL-iga mitteseotud töö
Wilson töötas ka NBC-s hilisõhtuse muusikaprogrammi "Sunday Night" režissöörina selle kahe hooaja jooksul aastatel 1988–1990 ning paljudes muudes otseülekannetes, sealhulgas "Miss Ameerika".

Wilson näitles väikest rolli 1994. aasta filmis "Telemäng" võltsmängusaate "Twenty One" režissöörina.

## Surm
Dave Wilson suri aordianeurüsmi New Jerseys Parsippanys 30. juunil 2002. Ta oli 69-aastane.

## Pärand
Wilsonit kehastab 2024. aasta filmis "Saturday Night" Robert Wuhl.

## Viited


## Välislingid

*
People's Champion

**"People's Champion"** on Soome muusiku Käärijä teine stuudioalbum. See ilmus 2024. aasta novembris.

## Lood
#"Ready to Go" – 2:56
#"Cha Cha Cha" – 2:55
#"Takavoltti" – 3:37
#"Ruoska" (koos. Erika Vikman'iga) – 3:17
#"Kot Kot" – 2:42
#"Skit" – 1:22
#"Autiomaa" – 3:15
#"Sex = Money" – 2:53
#"Bananas" – 2:19
#"Huhhahhei	" – 3:08
#"It’s Crazy It’s Party" (koos. Tommy Cashiga) – 3:14
#"People's Champion" – 3:08
Paul Miller

**Paul D. Miller** on Ameerika Ühendriikide režissöör, kes on lavastanud 1980. aastatel saadet "Saturday Night      Live". Ta on lavastanud ka sarju "Mad TV" ja "ALF" ning "In Living Color".

Ta sai 1971. aastal Ohio ülikoolis bakalaureusekraadi. Ta on režissööri Walter C. Milleri poeg.

## Auhinnad

* 1999. aastal pälvis ta Emmy auhinna, varietee-/muusikaprogrammi parim lavastaja, 1998. aasta Tony Awardsi lavastamise eest.
* 2024. aastal pälvis ta Ameerika Režissööride Gildi auhinna silmapaistvate režissöörisaavutuste eest varietees/jutusaates/uudistes/spordis "Carol Burnett: 90 aastat naeru + armastust" lavastamise eest.

## Karjäär
Ta on töötanud režissöörina järgmistes saadetes:

* Kantrimuusika auhinnad
* "Saturday Night Live"
* "The Pest"

## Viited


## Välislingid

*
Beth McCarthy-Miller

**Beth McCarthy-Miller** (sündinud 3. septembril 1963 Elizabethis New Jerseys) on Ameerika Ühendriikide telerežissöör. Ta on teinud meelelahutussaateid "Saturday Night Live" ja "30 Rock".

Ta kasvas üles New Jersey osariigis Cranfordis, tal on neli vanemat venda ja neli vanemat õde. Ta on õppinud Marylandi ülikoolis raadio, televisiooni ja filmi erialal.

Ta on abielus keskkooliõpetajaga, neil on üks poeg.

## Viited


## Välislingid
*
Kalimantani orangutan

**Kalimantani orangutan** (*Pongo pygmaeus*) on inimlaste sugukonda orangutani perekonda kuuluv imetaja.

Kalimantani orangutan ja sumatra orangutan (*Pongo  abelii*) lahknesid umbes 400 000 aastat tagasi. Neid kahte liiki peeti kuni 1996. aastani alamliikideks, kuni nad DNA-uuringute põhjal jagati kahte liiki.

Kalimantani orangutan elutseb troopilistes ja lähistroopilistes niisketes laialehistes metsades Kagu-Aasias Kalimantani saare madalikel, kuid ka mägistel aladel kuni 1500 meetri kõrgusel merepinnast. Elab peamiselt puudel.

Ta on levinud Malaisia osariikides Sabahis ja Sarawakis ning kolmes Indoneesia provintsis Kalimantanil. Elupaikade hävimise tõttu on liigi asualad killustunud.

Kalimantani orangutan on raskuselt kolmas primaat ja suurim elusolev puudel elav loom. Isased kaaluvad 50–100 kg ja on 1,2–1,4 m pikad. Emaste kaal on 30–50 kg ja pikkus 1–1,2 m. Vangistuses võivad kaaluda üle 165 kg. Kalimantani orangutanil on eriline kehakuju. Tal on väga pikad käsivarred (1,5 m), jäme, pulstunud, punakas karvkate ning haardevõimelised jäsemed.

Kalimantani orangutan elab üksikumalt kui sumatra orangutan. Kalimantani orangutani eluiga on looduses 35–45-aastat, vangistuses umbes 60-aastat. Kuna kalimantani orangutanil ei ole suuri looduslikke vaenlasi liigub ta maapinnal rohkem kui sumatra orangutan.

Ta toitub peamiselt taimsest toidust: puuviljadest, puulehtedes ja -seemnetest, meest, kuid ka näiteks putukatest, linnumunadest ja kaladest.

Kalimantani orangutan kastub mõningaid tööriistu.

Kalimantani orangutan on arvatud kriitilises seisundis hulka. Teda ohustavad elupaikade hävimine metsade vähenemise tõttu ja salaküttimine.

## Viited
Poliitiline satiir

**Poliitiline satiir** on satiiri tüüp, mis on spetsialiseerunud poliitilistele teemadele. Poliitiline satiir võib toimida ka poliitiliste argumentide edendamise vahendina tingimustes, kus poliitiline sõnavõtt ja eriarvamus on keelatud.

## Vaata ka

* Liisil oli punane pliiats
* Tujurikkuja
* Jan Böhmermann
Miri

**Miri** on linn Malaisias Sarawaki osariigis Kalimantani saare looderannikul Lõuna-Hiina mere ääres. See asub Barami jõe alluviaaltasandikul Brunei piirist paari kilomeetri kaugusel läänes.

Miri asutati 1910. aastal, kui Royal Dutch Shell alustas selle lähedal nafta puurimist. Naftatööstus tõi kaasa Miri linna kiire arengu. 1929. aastaks oli Miri saanud Sarawaki põhjaosa halduskeskuseks. teises maailmasõjas lammutati või hävitati jaapanlaste okupatsiooni ootuses suur osa Miri naftatöötlemise tehastest. Üheksa päeva pärast rünnakut Pearl Harborile, 16. detsembril 1941 maabusid Miris Jaapani väed, kes kohtasid seal paiknenud Briti vägedelt vaid vähest vastupanu. Seejärel panid jaapanlased seal püsti enda naftatööstuse. Jaapani okupatsioon kestis kuni 1945. aastani.

Naftatööstusel on olnud ka pärast teist maailmasõda linna majanduses suur roll. Nafta puurimine kolis 1950. aastatel avamerele, kuid 1989. ja 2011. aastal avastati sisemaal uued naftamaardlad. 2005. aastal sai Miri suurlinna staatuse ning see oli esimene sellise staatuse saanud Malaisia linn, mis ei ole mõne osariigi pealinn. Lisaks naftatööstusele on teised tähtsamad majandusharud puidutööstus, põllumajandus (palmiõli) ja turism.

Elanike arv oli 2022. aasta seisuga 248 877. Suurima rahvusrühma moodustavad põliselanikud (61,3%), kellest suurima osakaalu moodustavad ibanid ja malaid. Põliselanike kõrval on suur hiinlaste osatähtsus (32,1%).

Miri valitseb ekvatoriaalne kliima. Esineb kaks mussoonperioodi: kuivem kirdemussoon, mis kestab aprillist septembrini, ja sademete rohkem edelamussoon, mis kestab oktoobrist märtsini. Keskmised õhutemperatuurid püsivad aasta läbi 24–31 °C vahel. Sajab 2800 mm aastas.

Miri on peamine värav, kus algavad ekskursioonid lähedal asuvatele looduskaitsealadele, sealhulgas UNESCO maailmapärandi nimistusse kantud Gunung Mulu rahvusparki.

Linna lõunaosas asuv Miri lennujaam on reisijate arvult Malaisias seitsmendal ja Sarawaki osariigis Kuchingi rahvusvahelise lennujaama järel teisel kohal.

## Välislingid
Ernst Friedrich Glocker

**Ernst Friedrich Glocker** (1. mai 1793 – 18. juuli 1858) oli saksa mineraloog, geoloog ja paleontoloog.

## Eluloolist
Alates 1810. aastast õppis ta Tübingeni ülikoolis teoloogiat, filosoofiat ja loodusteadusi, hiljem jätkas oma õpinguid Halles. 1823. aastal kaitses ta dissertatsiooni "De Gemmis Plinii inprimis de Topazio" ja oli Wrocławis Maria Magdalena gümnaasiumis professor, alates 1834. aastast aga Wrocławi ülikoolis, kus oli ka mineraloogiakabineti direktor.

Paljude teadusekspeditsioonide käigus kogus ta mineraale Sileesias, Lausitzis, Määri- ja Sudeedimaal. Tema loodud on mineraalide pürargüriidi (1831), osokeriidi (1833), sepioliidi (1847), haliidi (1847), sfaleriidi (1847), arsenopüriidi (1847), ja lipariidi (1847) nimetused. Glocker tegutses ka botaanikuna ja tema auks nimetas paleobotaanik Heinrich Göppert 1836. aastal ühe taimeperekonna *[[Glockeria]]*.

## Teosed
* Versuch über die Wirkungen des Lichtes auf die Gewächse, 1820
* Handbuch der Mineralogie, 1829–31 (2 köidet)
* Versuch einer Charakteristik der schlesisch-mineralogischen Literatur von 1800-1832, (1832)
* Mineralogische Jahreshefte, 1835
* Grundriss der Mineralogie mit Einschluss der Geognosie und Petrefactenkunde, 1839
* Ueber den Jurakalk von Kurowitz in Mähren und über darin vorkommenden Aptychus imbricatus, 1841
* Geognostische beschreibung der preussischen Oberlausitz, 1857

## Viited
Revolution (Måns Zelmerlöwi laul)

"**Revolution**" on Rootsi laulja Måns Zelmerlöwi laul, mis ilmus singlina 21. veebruaril 2025. 

Laulu autorid on Måns Zelmerlöw, David Lindgren Zacharias, Ola Svensson ja Sebastian Atas. Måns Zelmerlöw osales selle lauluga 2025. aasta Melodifestivalenil.

## Lood
#"Revolution" – 3:00
#"Broken" – 3:09
#"Revolution" (Acoustic Version) – 2:50
Meelis Kraft

**Meelis Kraft** (sünninimi **Meelis Ivanov**; sündinud 21. jaanuaril 1975) on eesti kirjanik, kes on avaldanud lühijutte eri pseudonüümide all. Pseudonüümi Meelis Kraft kasutab ta 2020. aastast, mil valmis tema esimene isiklik jutukogu "Saared". 

Tema lühijutte ja jutustusi on ilmunud antoloogiates "Tuumahiid", "Täheaeg" ja "Eesti nõid". 

## Teosed
* 2020 "Saared". Jutukogu. 
* 2021 "Veealused". Ulmeromaan. (Eesti Kirjanike Liidu 2021. aasta romaanivõistlusel äramärgitud teos.)
* 2023 "Tiuhkamäe. Esimene raamat". Paranormaalne noortepõnevik. (Tartu lastekirjanduse auhinna kandidaat 2023) 
* 2024 "Korstnapühkija Ove ja Tartu uputus". Kriminaalromaan. 
* 2024 "Tiuhkamäe. Teine raamat". Paranormaalne noortepõnevik. 
* 2024 "Kokkuvarisemine". Tume naistekas. (Eesti Kirjanike Liidu 2023. aasta romaanivõistlusel äramärgitud teos.) 

## Tunnustus
* 2022 – Eesti Ulmeühingu auhind Stalker kategoorias "Parim Eesti autori romaan" – "Veealused" (kirjastus Sooroheline).
* 2023 – Eesti Ulmeühingu auhind Stalker kategoorias "Parim Eesti autori lühijutt" – "Elurikkuse kaitseala" (kirjastus Raudhammas, antoloogia "Eesti nõid").

## Viited
Erika Vikman

**Erika Susanna Vikman** (sündinud 20. veebruaril 1993 Tamperes) on Soome laulja ja laulukirjutaja.

Vikman esindas Soomet 2025. aasta Eurovisiooni lauluvõistlusel lauluga "Ich komme".

Vikman on võitnud ka tiitli Tangokuningatar.

## Diskograafia
### Albumid
* "Erika Vikman" (2021)
* "Erikavision" (2025)

### Singlid
* "Etkö uskalla mua rakastaa" (2015)
* "Ettei mee elämä hukkaan" (2017)
* "Säännöt" (2017)
* "Jos osaisin sanoa ei" (2017)
* "Cicciolina" (2020)
* "Syntisten pöytä" (2020)
* "Häpeä" (2021)
* "Tääl on niin kuuma" (koos Arttu Wiskariga) (2021)
* "Huonoja ideoita" (koos Antti Tuiskuga) (2021)
* "Elizabeth Taylor" (2023)
* "Ruoska" (koos Käärijäga) (2024)
* "Aivan sama" (2024)
* "Myynnissä" (2024)
* "Ich komme" (2025)
* "Appetite" (koos Go-Joga) (2025)

## Viited

## Välislingid
Owen (püstolkuulipilduja)

**Oweni püstolkuulipilduja** on Austraalia püstolkuulipilduja. Selle konstrueeris 1938. aastal Evelyn Owen ning see oli teise maailmasõja ainus täielikult Austraalia päritolu püstolkuulipilduja. Austraalia armees oli Oweni püstolkuulipilduja kasutusel aastatel 1942–1971.

## Kasutajad
* 
* 
* 
*  Laos
* 
* 
* 

## Kirjandus
* *The Owen gun*, 1991, Wayne Wardman 
* *The Owen gun files: An Australian wartime controversy*, 1994, Kevin Smith
Walther MP

**Walther MP** on Saksa püstolkuulipilduja. See kasutab moona 9×19mm Parabellum ning seda tootis aastatel 1963–1985 Waltheri relvatehas.

## Kasutajad
* 
* 
* 
* 
* 
* 
* 
* 

## Vaata ka
* Franchi LF-57
* Borz

## Viited
AMC Spirit

**AMC Spirit** on Ameerika Ühendriikide autotootja American Motors Corporationi (AMC) toodetud sõiduauto, mida müüdi aastatel 1979–1983. See asendas AMC Gremlini ning oli saadaval kaheukselise *[[kammback]]*- või *[[liftback]]*-keretüübiga. Spirit jagas Gremliniga sama platvormi ja mehaanilisi osi ning selle põhjal loodi ka nelikveoline AMC Eagle SX/4. Autot toodeti Ameerika Ühendriikides ja Kanadas ning litsentsi alusel Mehhikos, kus see säilitas Gremlini nime. Spirit osales ka võidusõidusarjades, sealhulgas Nürburgringi 24-tunni sõidus ja IMSA meistrivõistlustel.

## Viited

## Kirjandus
* 
* 
* 
* 
*
Agrale Marruá

**Agrale Marruá** on Brasiilia sõjaväemaastur. Seda toodab autotootja Agrale Caxias do Suli linnas Rio Grande do Suli osariigis. Marrua töötati välja 2000. aastate alguses, et vahetada välja Brasiilia sõjaväe vanad maasturid, nagu Toyota Bandeirante ja JPX. 

Marrua on ka mitme muu Lõuna-Ameerika riigi teenistuses, lisaks on seda kasutanud ÜRO rahuvalvajad Haitil.

## Kasutajad
* 
* 
* 
* 
* 
* 
* 
* 
* 
* 

## Välislingid
*
Enfield EM-2

**Enfield EM-2** on Suurbritannia ründevintpüss. Briti sõjavägi plaanis 1951. aastal lühikest aega selle kasutusele võtta, kuid peaminister Winston Churchill tühistas plaanid, et NATO standardiseerumisega paremini kaasa minna. Tegu on oma aja kohta innovaatilise relvaga, millel on *[[bullpup]]*-ehitus, kaasaskandmiseks sang ning optiline sihik.

EM-2 kasutab spetsiaalselt konstrueeritud moona .280 British, mille väljatöötamiseks anti korraldus juba 1945. aastal. Uue padruniga taheti asendada 19. sajandist pärit moona .303 British. Sellega taheti asendada käsilukustusega vintpüss Lee-Enfield ning mitmed kasutuses olnud püstolkuulipildujad. Samas pidi kergekuulipilduja TADEN asendama Breni ja Vickersi.

Ameerika Ühendriikide arvates oli .280 British vintpüsside ja kuulipildujate jaoks liiga nõrk ning selle asemel võeti kasutusele padrun 7.62×51mm NATO. *Bullpup*-disain jõudis Briti kasutusse 1980. aastatel, kui teenistusse jõudis relv SA80.

## Kasutajad
* 

## Vaata ka
* L64/65
* Ründevintpüsside loend

## Kirjandus
* 
*
*
*
* 
*
*
*
Päärn Niiler

**Pearn Peter Niiler**, sünninimi **Päärn Niiler** (19. september 1937 Tartu – 15. oktoober 2010 San Diego) oli eesti päritolu ameerika okeanograaf.

1949. aastal saabus Päärn koos vanematega Ameerika Ühendriikidesse Pittsburghi Saksamaalt põgenikelaagrist, kus nad elasid pärast 1944. aastal Eestist põgenemist. Tema isa Herbert Niiler oli Eesti sporditegelane.

Päärn Niiler lõpetas 1960. aastal Lehigh' Ülikooli inseneri erialal ja kaitses 1964. aastal Browni Ülikoolis doktoritöö "Asymptotic analysis of thermal instability in a rotating sphere" ('pöörleva sfääri termilise ebastabiilsuse asümptootiline analüüs'). 

Ta töötas järeldoktorina Cambridge'i ja Harvardi Ülikoolis. 1974. aastal sai ta Oregoni Osariigi Ülikooli okeanograafiaprofessoriks. 

Alates 1982. aastast töötas ta Scripps Institution of Oceanography füüsikalise okeanograafia osakonnas. Hiljem sai temast Scrippsi *[[distinguished professor]]*.

Niileri teadustöö peamine uurimissuund oli ookeani tsirkulatsiooni uurimine, mille raames käivitas ta 1979. aastal ookeanivee pinnavoolude uurimise ning merepinna temperatuuri ja atmosfäärirõhu mõõtmisega tegeleva uurimisprogrammi Global Drifter Program. 2000. aastatel uuris ta orkaane.

## Publikatsioone
*G Meyers, GT Mitchum, PP Niiler… (1998), *The Tropical Ocean‐Global Atmosphere observing system: A decade of progress*, Journal of Geophysical Research.

## Viited
Buick Regal

**Buick Regal** on Ameerika Ühendriikide autotootmisettevõtte Buick poolt alates 1973. aastast toodetud sõiduauto. 

Algselt Buick Century alammudelina välja lastud Regal kujunes luksuslikuks keskklassi autoks ja oli Buicki vaste Pontiac Grand Prix'le ning Oldsmobile Cutlass Supreme'ile. Aastatel 1982–1987 toodeti võidusõidust inspireeritud erimudeleid nagu Grand National, T-Type ja GNX. 1990. aastatel jäi Regal ainult sedaanina tootmisse ning 1999. aastal avas see Buicki turu Hiinas. 

Pärast 2004. aastat asendati Regal Põhja-Ameerikas Buick LaCrosse'iga, kuid 2011. aastal toodi see tagasi kui Opel Insignia A-versioon. Viimane Regal põhines Insignia B-l ja selle tootmine lõpetati Põhja-Ameerikas 2020. aastal.

## Välislingid
* Hiina koduleht
Case IH

**Case IH** on Ameerika Ühendriikide põllutöömasinatootja. Ettevõte tekkis 1985. aastal kui Tenneco ostis osa ettevõttest International Harvester (IH) ning liitis selle enda tütarettevõttega Case Company. Praegu kuulub Case IH Hollandis registreeritud ning Ameerika Ühendriikide ja Itaalia omandis olevale ettevõttele CNH Industrial.

## Välislingid
* Koduleht
Anna Ryazanova

**Anna Ryazanova** (sündinud 1981) on Eestis elav Ukraina kunstnik.

Ta on lõpetanud Harkivi riikliku disaini- ja kunstiakadeemia maalingute erialal.

Ryazanova varasem põhitöö on olnud seotud erinevate seinamaalingute, freskode, sisekujunduse ja 3D visualiseerimisega. Eesti elades on ta tegelenud raamatute illustreerimisega tehes koostööd kirjanik Marge Pärnitsaga.

## Isikunäitused
* 2025 – Tartu kogukonnabaaris Barlova. Anna Ryazanova illustratsioonid raamatule „LÄBIP(a)ISTEV".
* 2025 – Tartu Linnaraamatukogus. Anna Ryazanova illustratsioonid raamatule „Mustikas, kes sa oled?"
* 2023 – R galeriis. Anna Ryazanova illustratsioonid raamatule „Mustikas ja maruline jooks“. 
* 2023 – Tartu Raekoja infokeskuses "Oravad ja teised loomad".

## Osalemine ühisnäitustel
* 2024 – „Me eksleme maailma rajus. Sõjavarjus loodud kunst”, Tartu Ülikooli kunstimuuseumi näitus.
* 2026 – "Talvised unenäod", Eesti kunstnike ühisnäitus Vanemuise Kontserdimajas. 

## Illustratsioonid raamatutele
**2025** Luuleraamat "LÄBIP(a)ISTEV". Autor Marge Pärnits, kujundanud Maarja Roosi. Małgosia.

**2025** Lasteraamat "Mustikas, kes sa oled?". Autor Marge Pärnits, kujundanud Maarja Roosi. Małgosia.

**2024** Värviraamat "Eesti aasta linnud". Teksti autor Eva-Liisa Orula. Eesti Ornitoloogiaühing.

**2023** Lasteraamat ""See on minu pall!" hüüdis Mustikas". Autor Marge Pärnits, kujundanud Maarja Roosi. Małgosia.

**2022** Lasteraamat "Mustikas ja maruline jooks". Autor Marge Pärnits, kujundanud Maarja Roosi. Małgosia.

## Viited
Chevrolet Van

**Chevrolet Van** (tuntud ka kui **Chevrolet/GMC G-seeria** ja **GMC Vandura**) on Ameerika Ühendriikide autotootja General Motorsi toodetud kaubikute sari aastatel 1964–1996. See asendas Corvair Corvani/Greenbrieri ja Chevrolet Suburbani kaubikversiooni. Saadaval olid nii kauba- kui ka reisijateveoks mõeldud versioonid.

Kolme põlvkonda hõlmanud (1964–1996) mudeliseeria kandis erinevaid nimetusi Chevrolet' ja GMC kaubamärkide all. Esimese kahe põlvkonna mootorid olid istmete vahel, kolmanda põlvkonna mootor oli aga traditsioonilisema esimootor. Teine ja kolmas põlvkond jagasid jõuülekannet C/K-seeria pikapitega.

1996. aastal asendati G-seeria Chevrolet Expressi ja GMC Savana mudelitega.
Dodge Challenger

**Dodge Challenger** Ameerika Ühendriikide autotootja Dodge toodetud sõiduautomudel. Challengerist on kolm põlvkonda. Esimest korda kasutati Challengeri nime 1959. aastal Coronet Silver Challengeri turundamisel.

Esimese põlvkonna Challenger (1970–1974) põhines Chrysleri E-platvormil ning jagas paljusid komponente Plymouth Barracudaga. Teise põlvkonna mudel (1978–1983) oli Mitsubishi Galant Lambda/Sapporo kupeeversioon.

Kolmas põlvkond toodi turule 2008. aastal täismõõdus muskelautona, mis konkureeris Ford Mustangi ja Chevrolet Camaroga.

2021. aastal teatas emafirma Stellantis, et 2023 jääb Challengeri viimaseks mudeliaastaks, kuna ettevõte hakkab keskenduma elektriautodele. Tootmine lõppes 22. detsembril 2023 ning Bramptoni tehas Kanadas kohandati ümber Challengeri elektrilise järeltulija tootmiseks.

## Viited

## Välislingid
* Koduleht
Dodge Power Wagon

**Dodge Power Wagon** on veoautomudel, mida tootis aastatel 1945–1980 Ameerika Ühendriikide autotootja Dodge. Aastal 2005 võeti nimi Power Wagon taas kasutusse Dodge Ram 2500 eriversioonina. 

Esialgne tsiviilversioon põhines teise maailmasõja Dodge'i WC-seeria kolmveerandtonnistel sõjaväeveokitel. See oli esimene suure autotootja toodetud nelikveoline keskmise kandevõimega tsiviilveok ning sillutas teed tänapäevastele nelikveolistele kastiautodele. Seda turustati algselt WDX-mudelina ning kandis sisekoodina tähist T137. Power Wagoneid müüdi ka Fargo ja De Soto markide all.  

1957. aastast hakati tootma nelikveolisi Dodge'i C-seeria veokeid, nagu mudelid W-100, W-200, W-300 ja W-500, samas kui vana Power Wagoni turustati nime Military Type all. Raskekaalulised W-300 ja W-500 mudelid said nimeks Power Giant. Nelikveoline Dodge Town Wagon kandis samuti Power Wagoni tähist.  

Military Type'i tootmine lõppes Ameerika Ühendriikides 1968. aastal uute kergveokite regulatsioonide tõttu, kuid Power Wagoni märgistus püsis Dodge'i D-seerial kuni 1980. aastani. Aastast 1981 asendus see nimega Power Ram, kuni Power Wagon nimi taas 2004. aastal kasutusse võeti.

## Vaata ka
* Dodge'i WC-seeria
* Dodge'i D-seeria
* Dodge Town Panel ja Town Wagon
* Commercial Utility Cargo Vehicle

## Viited
Eggendorf im Traunkreis

**Eggendorf im Traunkreis** on vald (*Gemeinde*) Austrias Ülem-Austria liidumaal Linzi maaringkonnas.

## Viited
Desert Tech HTI

**Desert Tech HTI** on Ameerika Ühendriikide materjalivastane vintpüss. See on käsilukustusega ning seda toodab ettevõte Desert Tech West Valley City linnas Utah' osariigis.

## Kasutajad
* 
* 
* 
* 
* 

## Vaata ka
* Bullpup-tulirelvade loend
* Snaiperrelvade loend
Dodge Avenger

:*Mitte segi ajada [[Jeep Avenger]]iga.*

**Dodge Avenger** on sõiduautomudel, mida tootis Ameerika Ühendriikide autotootja Dodge. Esmakordselt tuli see turule 1994. aastal 1995. aasta mudelina kupeena, mida toodeti kuni 2000. aastani. Aastal 2007 naasis Avenger neljaukselise sedaanina.

Aastatel 1975–1976 kasutati Dodge Avengeri nime ka Lõuna-Aafrika Vabariigi turule mõeldud Hillman Avengeri mudelitel.

Avengeri tootmine lõppes 2014. aastal, kui see asendati Chrysler 200 ja Dodge Dartiga.

## Viited
Enns

**Enns** on linn (*Stadtgemeinde*) Austria Ülem-Austria liidumaal Linzi maaringkonnas Ennsi jõe ääres, mis moodustab piiri Alam-Austria liidumaaga.

Enns oli üks esimesi paiku Austrias, mis sai linnaõiguse. Harta pärineb 22. aprillist 1212; ürik on välja pandud kohalikus muuseumis. Daatumit on kujutatud ka linnatornil, mis on Ennsi maamärk.

Linnaosad on Einsiedl, Enghagen, Enghagen am Tabor, Enns, Ental, Erlengraben, Hiesendorf, Kottingrat, Kristein, Kronau, Lorch, Moos, Rabenberg ja Volkersdorf.

## Ajalugu

### Juudid

## Viited
Hargelsberg

**Hargelsberg** on vald (*Gemeinde*) Austria Ülem-Austria liidumaal Linzi maaringkonnas.

Hargelsberg asub mere pinnast 324 m kõrgusel.

Valda kuuluvad järgmised külad: Hargelsberg, Penking, Sieding ja Thann. Muud paikkonnad on Angersberg, Firsching, Franzberg, Hart, Hausmanning ja Pirchhorn.

## Ajalugu

### Notgeld

## Viited
Taco

**Taco**, ka **tako**, on Mehhiko toit, mis on valmistatud tortiljast, mille peale pannakse peenestatud täidist, tortilja volditakse siis ümber täidise. Täidis võib olla veiselihast, sealihast, kanalihast või mereandidest, lisatud võib olla ube, köögivilju, juustu, salsakastet, *guacamole* kastet või hapukoort.

*Taco* tähendab kiili või punni.

## Vaata ka
* Burrito
* *[[Enchilada]]*
* Taco Bell
* *[[Tex-mex]]*

## Viited
Telliskivi TLN

**Telliskivi TLN** on ärilinnak Tallinnas, mis asub vanalinna läheduses Telliskivi tänava piirkonnas. Selle naabruses asuvad Telliskivi Loomelinnak ja Balti Jaama Turg, mis on olulised kultuuri- ja ärikeskused.

Telliskivi piirkonna areng algas 1870. aastal, kui sinna rajati Revali raudtee peatöökojad. 19. sajandi lõpul oli see 500 töötajaga Tallinna suurim tööandja. Hiljem toodeti töökodades ka Baltimaade esimesed elektrirongid.

1970. aastatel hakati piirkonnas tootma elektrotehnikat, sealhulgas pooljuhtseadmeid esimesele Nõukogude Liidu kuukulgurile. Samuti valmistati seal komponente aatomielektrijaamadele.

Tänapäeval tegutseb Telliskivi TLN-is mitmeid erinevate valdkondade ettevõtteid, sealhulgas energiasektori, arhitektuuri, kirjastamise ja kommunikatsiooni valdkonnas. Näiteks tegutseb ärilinnakus taastuvenergia ettevõte Sunly, Miltton, Eesti Raudtee, Rahva Raamat.

Linnaku arendamisel on keskendutud ajaloolise tööstusarhitektuuri säilitamisele ja selle kombineerimisele kaasaegsete lahendustega. Planeeritud on täiendavate äripindade lisamine ning haljasalade suurendamine, et parandada linnaruumi kvaliteeti. 

2024. pälvis Telliskivi TLN'is asuv M-hoone läbipääs **Eesti Arhitektide Liidu aastapreemiate** nominatsooni. Läbimurde arhitektuurse lahenduse autoriteks on Peeter Pere ja Kirke Päss (Peeter Pere Arhitektid). 2024. aasta suvel avati läbipääs läbi endise tootmistsehhi (M-hoone), mis ühendab Balti jaama poolt tulevaid jalakäijaid linnaku pargialaga. 

Telliskivi TLN-i ala on arendamisel, lisandub pea 2000 ruutmeetri äripinda ning suurendatakse haljasalasid, rakendades elurikkust toetavat maastikuarhitektuuri. Samuti luuakse uusi kogukondlikke läbikäimise alasid, et parandada linnaruumi kvaliteeti ja kasutajamugavust. 

Telliskivi TLN maastikuarhitektuur (I etapp) pälvis 2024. aastal **Eesti Maastikuarhitektide Liidu aastapreemia** nominatsiooni. Lahenduse autoriteks on VÄLI maastikuarhitektid: Kristian Nigul, Kadri Uusen, Katariina Lepiku ja Kadi Nigul.  

## Viited
Illosporiopsis christiansenii

***Illosporiopsis christiansenii*** on seente liik kottseente hõimkonnas.

## Välislingid
* ''Illosporiopsis christiansenii'' andmebaasis eElurikkus
Burrito

***Burrito*** on kokku mähitud ja täidetud tortilja. Täidisena kasutatakse tihti näiteks hakkliha, riisi ja purustatud punaseid aedube tšillipipraga, samuti võib lisada köögivilju või teisi täidiseid. 

*Burrito* on pärit Mehhikost. See sarnaneb pirukaga, kuid küpsetatud taina asemel on *burrito* ümber tortilja ehk maisi- või nisujahust valmistatud õhuke mehhikopärane hapendamata lameleib. Sealsed põliselanikud pakkisid toitu tortiljasse juba tuhandeid aastaid tagasi. Seda kirjeldati esimest korda 1895. aastal sõnaraamatus "Diccionario de Mejicanismos".

*Burrito* tähendab hispaania keeles eeslikest. Nimetus tuleneb sellest, et *burrito* võib "kanda" palju täidist ja sarnaneb pakiga, mis pandi tavaliselt eesli selga. Teise versiooni järgi hakati *burrito*'sid valmistama lastele, keda mõned inimesed kutsusid eeslikesteks. 1966. aastal ilmunud sõnaraamatus on selle toidu nimetus *burro* (hispaania keeles eesel), mis tuleneb väidetavalt sellest, et täidisena kasutati sageli petlikult eesli liha.

Ent hapendamata lameleiba mähitud toit ei ole tuntud ainult Mehhikos. Türgis kannavad sellised liha ja köögivilja täidisega toidud nime ''dürüm'' ja ''tantuni'', kuid tortilja asemel on täidis pakitud lavašši. Need on tuntud ka Kaukaasias. 

## Vaata ka
* *[[Taco]]*
* *[[Enchilada]]*
* Pirukas
* Taco Bell
** [[Tex-mex]]*

## Viited

## Välislingid
* Ultimate Crispy Beef Burritos Video burritode valmistamisest (inglise keeles)
* Burrito Parimad Retseptid
* Burrito veiselihaga Nami-Nami
* Tex-mex burrito Nami-Nami
* Burrito ehk köögivilja-riisi tortilla salsa kastmega Prismamarket
* Burritod hakkliha, punaste ubade ja tomatisalsaga Clean Kitchen
* Klassikaline burrito kana, maisi ja ubadega Bonduelle
* Mahlakas lõhe burrito Umami
Banggi saar

**Banggi saar** (malai *Pulau Banggi*) on saar Malaisias Sabahi osariigis Kudati ringkonnas.

Saare pindala on 440,7 km² ja see on suurim täielikult Malaisiale kuuluv saar. 

Saare kõrgeim punkt Sibumbung Hill ulatub 529 meetri kõrgusele merepinnast.

2022. aasta seisuga elas saarel umbes 20 000 inimest.
Leo Jürisson

**Leo Jürisson** (2. september 1921 Tallinn – veebruar 1942 Kamõšlov, Sverdlovski oblast) oli eesti kunstnik.

## Elukäik
Leo Jürissoni isa oli Aleksander-August, ema oli Anna ja õde Mary Jürisson. Ta kasvas üles Tallinnas Kalamajas. 
Leo Jürisson õppis Riigi Kunstitööstuskoolis graafika erialal ja lõpetas selle 1940. aasta mais. Lõpetanute seas olid ka Margarethe Fuks, Valentine Lember ja Esko Lepp. 

1941. aastal mobiliseeriti ta koos mitmekümne tuhande noore Eesti mehega Punaarmeesse ja viidi Venemaale, kus ta sattus Sverdlovski oblasti tööpataljoni. Samas tööpataljonis viibis mõnda aega ka kunstnik Alo Hoidre. 1942. aasta veebruaris kesk lokkavat nälga ja nakkushaigusi Leo Jürisson suri. Ta on maetud Kamõšlovi kalmistule. 

## Looming
Hulk Leo Jürissoni graafikat ja joonistusi asub Eesti Kunstimuuseumi kogus. Tema töödest on näha nii loomulikku kunstiannet ja filigraanset tööd detailide kujutamisel kui ka Eduard Wiiralti mõjutusi. Lisaks on talle omane inimlik, soe, kohati veidi nukker, humoorikas vaade inimestele ja loomadele. Leo Jürissoni illustratsioonid ilmusid Marie Underi luulekogus "Kolm ballaadi".

**1938 ja varasemad**

* Kaks pead, litograafia, paber
* Lapse sünd, sangviin, süsi, paber
* Naise pea, monotüüpia, kartong
* Talumehe portree, linollõige, paber
* Kristus Õlimäel, linoollõige, paber
* Puhkaja, linoollõige, paber
* Mees koeraga, litograafia, paber
* Mees viinaklaasiga, linollõige, paber
* Tänav õhtul, monotüüpia, paber
* Ex libris Raivo Tungla, litograafia, paber
* Mehe pea, sangviin, süsi, kriit, paber
* Võitlusstseen, tušš, akvarell, paber
* Pea langetatud pilguga, liiats, pastell, paber
* Mees kalarootsuga, tušš, paber
* Mehe pea piraadikübaras, tušš, paber
* Pea, tušš, guašš, paber
* Hulgus eine, pliiats, paber
* Seisev naisfiguur, pliiats, paber
* Naine kitarriga, akvarell, paber

**1939–1940**

* Antikvaari juures, litograafia, 2015. a näitus „Eesti Graafika ajalugu 1860–1944“
* Jõehobud, litograafia, kriitpaber
* Naise pea, süsi, paber
* Seltskond, süsi, paber
* Kohvikus
* Naerev kaamel, pliiats
* Kaameli pea, värviline pliiats
* Tõstjad, pliiats, akvarell, paber
* Mehe pea kõrvarõngaga, värviline pliiats, paber
* Õllejooja, pliiats, paber
* Kaks seisvat naisakti, pliiats, paber
* Naisakt, linoollõige

## Näitused

* 2015 Eesti Kunstimuuseumi näitus "Eesti graafika ajalugu 1860–1944"
* 2025 Eesti Kunstimuuseumi näitus "Õed Meid. Avangard ja argielu"

## Viited
Ilja Prussikin

**Ilja Prussikin**, ka **Ilya Prusikin** (vene keeles Илья Владимирович Прусикин *Ilja Vladimirovitš Prussikin*; sündinud 8. aprillil 1985 Ust-Borzjas Taga-Baikali krais) on Ameerika Ühendriikides töötav vene ansamblijuht, laulja, muusikaprodutsent ning muusikavideote stsenarist ja režissöör. 

2013. aastal asutasid Ilja Prussikin ja Alina Pasok punkrokk-pop-reiviansambli Little Big. Prussikin filmis koostöös Pasokiga video "Every Day I'm Drinking". Sellest sai Little Bigi esimene muusikavideo.

2018. aastal filmiti video "Skibidi", mida on YouTube'is vaadatud üle 500 miljoni korra. Prussikin oli laulu sõnade ja muusika kaasautor ning muusikavideo kaasstsenarist ja -režissöör.

Mõni kuu pärast Venemaa sõjalist sissetungi Ukrainasse (juunis 2022) valmis Prussikini ja Pasoki koostöös sõjavastane muusikavideo "Generation Cancellation". Pärast seda lahkus suurem osa ansamblist, sealhulgas Prussikin, Pasok ja Sofja Tajurskaja, Venemaalt ja siirdus Ameerika Ühendriikidesse, kus jätkab muusikaalast tegevust Los Angeleses.

## Viited